SA kortprent vereer op Franse filmfees | Netwerk24
SA kortprent vereer op Franse filmfees
Deur Laetitia ­Pople 22 Junie 2016 00:00
Die plakkaat vir die prent ’n Gewone blou Maandagoggend.
Kaapstad. – Die Suid-Afrikaanse kunstenaar Naomi van Niekerk se kortprent ’n Gewone blou Maandagoggend is as die beste eerste rolprent aangewys op die pas afgelope Annecy- internasionale animasiefees in Frankryk.
Die prent, geskep uit die manipulasie van sand op ’n ligboks, is gegrond op die gedig van die Afrikaanse digter Ronelda Kamfer en het ’n klankbaan deur Arnaud van Vliet.
Dit is die eerste keer dat Afrikaanse animasierolprente by hierdie invloedryke en toonaangewende fees ingesluit is.
Meer as 85 lande neem deel en net 216 rolprente word vertoon.
Die prent is reeds op verskeie internasionale feeste vertoon.
Hierdie animasiefliek is een van 12 flieks wat deel vorm van Filmverse, ’n ATKV-produksie in ­samewerking met Diek Grobler.
Filmverse is in 2014 ­bekend gestel